Grasøyane fyr

Grasøyane fyr er et fyr som ligger på Grasøya i øygruppa Grasøyane i Ulstein kommune på Sunnmøre. 

Fyrstasjonen har to fyrtårn. Det ene står i den opprinnelige fyrbygningen i tre med tårn i hjørnet og ble bygd i 1886. Det andre er et 16 meter høyt støpejernstårn fra 1950, det siste som ble bygd i landet. Tretårnet ble skadd under et flyangrep i 1945. Stasjonen får strøm fra et solcellepanel. Fyrstasjonen ble avbemannet og automatisert i 1986.

I tillegg har fyrstasjonen maskinhus, uthus og en finner tufter etter assistenbolig, samt landing med en lang brygge i en langgrunn fjære.


Fyrstasjonen ligger innenfor området som er dekket av Runde naturreservat og er vernet etter lov om naturvern. I tillegg har fyrstasjonen fyrhistorisk verdi med to generasjoner fyrtårn, og er derfor også fredet etter lov om kulturminner.

Se også
Norske fyr
Grasøyane fuglefredningsområde

Eksterne lenker




Kategori:Fyr i Møre og Romsdal
Kategori:Kulturminner i Ulstein
Kategori:Byggverk fullført i 1886
Kategori:1886 i Norge
Kategori:Samferdsel i Ulstein
Kategori:Fredete byggverk i Møre og Romsdal
Kategori:Byggverk i Ulstein